Diari Oficial de la Generalitat Valenciana


Sumari del DOGV 415, del 11-08-1986 (1986/806942)

ORDRE de 21 de juliol de 1986, de la Conselleria d'Economia i Hisenda, per la qual es designen entitats financeres per fer-se càrrec dels ingréssos tributaris que s'efectuen en els Serveis Territorials d'aquesta Conselleria.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   415

Data del DOGV
:   11-08-1986

Secció del DOGV
:   ALTRES DISPOSICIONS

Número del document
:   1986/806942


Data del document
:   21-07-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 21 de juliol de 1986, de la Conselleria d'Economia i Hisenda, per la qual es designen entitats financeres per a fer-se càrrec dels ingressos tributaris que s'efectuen en els Serveis Territorials d'aquesta Conselleria.  
El Decret 76/1986, de 16 de juny, que estableix el nou sistema d'ingressos tributaris en els Serveis Territorials de la Conselleria d'Economia i Hisenda, autoritza a aquesta per a designar les entitats financeres que hagen de situar-se en cadascun dels Serveis Territorials d'aquesta Conselleria.   
L'article 74.1 de la Llei 4/1984, de 13 de juny d'Hisenda Pública de la Generalitat Valenciana, estableix les prioritats pel que fa a les entitats financeres on han de dipositar-se els fons públics de la Generalitat.   
La determinació de les entitats que hagen de fer-se càrrec de la prestació d'aquest Servei és una qüestió difícil que es veu agreujada pel contingut de l'article esmentat, que restringeix i condiciona, en carta forma, les entitats dipositàries dels fons de la Generalitat.   
Aquesta circumstància i la nul la experiència fins a la data en la prestació d'aquest tipus de serveis de Caixa, aconsella designar, amb caràcter provisional, unes entitats financeres amb les quals iniciar un rodatge que permetesca, en un futur, d'establir, amb caràcter definitiu, les entitats que hagen de prestar aquests serveis.   
El criteri que s'ha estimat adient adoptar per a la designació d'entitats financeres, en aquesta etapa transitòria, ha estat el de la major vinculació amb la Generalitat, en aquest sentit les Caixes d'Estalvis i, dins d'aquestes, les Provincials són les que, sens dubte, presenten una major vinculació.   
Donat que a la província de Castelló no existeix Caixa Provincial, hom ha designat la Caixa de major implantació a la Comunitat.   
Per tant, fent ús de les atribucions conferides per l'article 35 de la Llei 5/1983, de 30 de desembre, del Govern Valencià.   
ORDENE:  
Primer  
Hom autoritza a les entitats financeres, tot seguit senyalades, perquè instal·len en les dependències dels Serveis Territorials de la Conselleria d'Economia i Hisenda que hom indica, oficina per fer-se càrrec dels ingressos tributaris que s'hi efectuen.   
- Caixa d'Estalvis Provincial de València en els Serveis Territorials de València.   
- Caixa d'Estalvis Provincial d'Alacant en els Serveis Territorials d'Alacant.   
- Caixa d'Estalvis de València en els Serveis Territorials de Castelló.   
Segon  
En les entitats esmentades en l'article anterior s'obriran sengles comptes corrents sota la denominació de «Generalitat Valenciana. Conselleria d'Economia i Hisenda. Tributs Cedits», en els quals hom abonarà diàriament els ingressos tributaris que s'efectuen en cadascun dels Serveis Territorials de la Conselleria.   
Tercer  
Per la prestació d'aquest Servei de Caixa les entitats esmentades no percebran cap retribució.   
El personal situat en els locals dels Serveis Territorials per fer-se càrrec d'aquest Servei de Caixa dependrà de l'entitat financera encarregada de prestar el servei sense que hom genere, per tant, cap tipus de relació jurídico- laboral entre aquest personal i la Generalitat Valenciana.   
Quart  
Els justificants de pagament lliurats per les entitats esmentades en la disposició primera tindran els efectes establerts en l'article 90 del Reglament General de Recaptació.   
Cinqué  
A la Direcció General de Tributs, la Intervenció General i la Tresoreria General s'encomana de fer efectiu tot quant ací es disposa.   
València, 21 de juliol de 1986.   
El Conseller d'Economia i Hisenda,  
ANTONI BIRLANGA I CASANOVA